AIŠKINAMASIS RAŠTAS

Dėl Molėtų miesto ir kitų gyvenamųjų vietovių tvarkymo ir švaros taisyklių patvirtinimo

**1. Parengto tarybos sprendimo projekto tikslai ir uždaviniai:**

Patvirtinti naujas Molėtų miesto ir kitų gyvenamųjų vietovių tvarkymo ir švaros taisykles, kuriose nuo 2017 m. sausio 1 d. įsigaliojus naujam Lietuvos Respublikos administracinių nusižengimų kodeksui patikslinti teritorijų valymo ir tvarkymo reikalavimai, įvesti nauji aktualūs apibrėžimai, patikslinti esami ir nauji draudimai, atsižvelgiant į šiuo metu galiojančius teisės aktus. Vietos savivaldos įstatymo 16 straipsnio 2 dalies 36 punkte numatyta, kad išimtinė savivaldybės tarybos kompetencija yra taisyklių, už kurių pažeidimą atsiranda administracinė atsakomybė, tvirtinimas. Naikinamos 2012 m. balandžio 29 d. sprendimu Nr. B1-65 patvirtintos Molėtų miesto tvarkymo ir švaros taisyklės ir 2012 m. balandžio 29 d. sprendimu Nr. B1-86 patvirtintos Molėtų rajono savivaldybės gyvenamųjų vietovių ( išskyrus Molėtų miesto) tvarkymo ir švaros taisyklės.

**2. Šiuo metu esantis teisinis reglamentavimas:**

Sprendimas priimamas vadovaujantis Lietuvos Respublikos vietos savivaldos įstatymo 16 straipsnio 2 dalies 36 punktu ir 18 straipsnio 1 dalimi.

**3. Galimos teigiamos ir neigiamos pasekmės priėmus siūlomą tarybos sprendimo projektą:**

Šių taisyklių paskirtis – nustatyti bendruosius miesto ir kitų gyvenamųjų vietovių tvarkymo, švaros ir tvarkos palaikymo reikalavimus, privalomus visiems fiziniams ir juridiniams asmenims, įmonėms, neturinčioms juridinio asmens statuso, nuolat gyvenantiems arba esantiems Molėtų rajone ar laikinai atvykstantiems į jį, turintiems nekilnojamąjį ar kilnojamąjį turtą ar jo neturintiems..

Neigiamų pasekmių nėra.

**4. Priemonės sprendimui įgyvendinti: -**

**5. Lėšų poreikis ir jų šaltiniai (prireikus skaičiavimai ir išlaidų sąmatos)** **-**

**6. Vykdytojai, įvykdymo terminai:** Molėtų rajono savivaldybės administracija.